Komplett

Komplett Group AS er Nordens største netthandelsaktør med totalt 14 nettbutikker.  

Konsernet hadde samlet en omsetning på 7,3 milliarder i 2015. I tillegg til Norge, driver Komplett også nettbutikk i Sverige og Danmark, samt salg til dataforhandlere i Norge via Norek og Itegra. 

I Norge eier konsernet nettbutikkene Komplett.no, Komplettbedrift.no, og Blush.no, og har i tillegg distributøren Itegra.no. I det svenske markedet har man Komplett.se, samt distributøren Norek.se. Komplett.dk ble etablert i 2007, og har hatt en sterk vekst siden oppstart.

Virksomhet
Komplett har sitt hovedlager i Sandefjord, herfra sendes varer til kunder i Norge, Sverige og Danmark.
Kompletts nettbutikker selger til sluttkunder, bedrifter, offentlige virksomheter og forhandlere. Komplett produserer stasjonære PC modeller under eget merke ved sitt logistikksenter i Sandefjord.

Historikk 
1991: Norek etablert
1996: Introduserte netthandel med nettbutikken Komplett.no
1999: Norkom etablert etter fusjon mellom Komplett og Norek
1999: Startet fysisk butikk i Møllergata 1, Oslo, sammen med Viking Computer. Viking Computer, som ble startet i Arendal av Ole Torger Sauar, ble en del av Komplett-konsernet og forsvant som merkenavn. 
2000: Notert på Oslo Børs. Komplett.se etablert
2002: Åpnet første nettbutikk utenfor Skandinavia
2003: Nytt varelager satt opp i Nederland for å forsyne nettbutikker i Vest-Europa
2004: Tok i bruk SAP som nytt ERP system
2005: Introduserte forbrukerfinansiering
2007: Kjøpte opp rettighetene til navnet på Sandefjord Fotballs nye stadion Komplett.no Arena, som sto ferdig 22. juli 2007. I mai 2007 kjøpte Komplett ASA opp den svenske konkurrenten inWarehouse AB og tok over deres nettbutikk, samt konseptbutikkene i Stockholm og Malmö. I oktober 2007 fusjonerte Komplett ASA med Torp Computing Group ASA og tok dermed over distributøren Itegra AS, samt nettbutikkene MPX.no og XD.no. Komplett.dk ble også etablert i 2007. 
2008: Nettbutikkene i Storbritannia, Tyskland, Østerrike, Frankrike ble lagt ned. Et nytt lager på 14 000 kvm åpnet i tilknytning til det eksisterende i Sandefjord. Konseptbutikkene i Stockholm og Malmo ble solgt til Mac Support, effektivt fra 1. oktober 2008.
2010: De Europeiske nettbutikkene i Nederland, Belgia og Irland ble solgt til Nederlandske Paradigit Holding B.V.. Innledet samarbeid med butikkjeden Jernia og stiftet selskapet Jernia.no AS, et sameie mellom Komplett ASA (51%) og Jernia AS (49%), og åpnet nettbutikken Jernia.no i november 2010.
2010: Komplett.no var den første nettbutikken i Norge som arrangerte Black Friday.
2011: Miljøsertifiserte sine nettbutikker og drift i de tre skandinaviske land med ISO 14001 i mars 2011. Overtok 40 % av aksjene i Norsk Bildelsenter AS (NBS) fra Aladdin Oil AS og Geir Arthur Aasland. Nettbutikken Komplett.no plasserte seg som beste bedrift i sin bransje med en 7.-plass på Norsk Kundebarometer våren 2011. Strøket fra Oslo Børs.
2012: Kjøpte seg inn i den norske nettbutikken Blush.no som selger produkter innenfor skjønnhet og velvære.
2013: Komplett AS kjøper 100 % av aksjene i Webhallen Sverige AB. Komplett AS kjøper 100 % av aksjene i Blush.no. Komplett AS øker eierandel i Norsk Bildelsenter AS til 90,1 %. KomplettForsikring.no lanseres.
2014: KomplettBank.no lanseres. Komplett AS kjøper 50,1 % av Babybanden.
2015: Komplett kjøpte aksjemajoriteten av netthandelsselskapet Comtech i Tyskland. KomplettApotek.no og Komplettreiser.no lanseres.
2016: Marked.no og Komplettmobil.no lanseres. Komplett Group gjennomførte en rettet emisjon i SixBondStreet.no. Etter emisjonen eier Komplett 50,1 %.
2017: MPX.no rebrandes som KomplettBedrift.no. Komplett.no starter markedsplass.
2018: Komplett selger seg ut av KomplettBank. Marked.no legges ned.
2019: Verdane kjøper seg i Farmasiet.no (tidligere Komplett Apotek), Blush, Norsk Bildelsenter og Sixbondstreet.

Annet 
Komplett ble tildelt Farmandprisen (utdeles av Farmand Activum) for beste nettsted i 2007 og de vant Gulltaggen samme år i kategorien Årets Interaktive Annonsør 2007.

Referanser

Eksterne lenker 
 
 

Selskaper notert på Oslo Børs
Selskaper etablert i 1996
Norske nettsteder
Nettbutikker
Næringsliv i Sandefjord
Mobiloperatører